ब्रिसबेन। पिछले रजत पदक विजेता गगन नारंग 21वें राष्ट्रमंडल खेलों में 50 मीटर राइफल प्रोन में सातवें स्थान पर रहे जबकि पहली बार इन खेलों में उतरे चैन सिंह कांस्य पदक से चूककर चौथे स्थान पर रहे। क्वालीफाइंग दौर में तीसरे स्थान पर रहे नारंग का स्कोर 619.4 रहा और वह बाहर होने वाले दूसरे निशानेबाज रहे। पहली सीरिज के बाद वह संयुक्त दूसरे स्थान पर थे लेकिन इसके बाद हवा बहने लगी और उनके निशाने सधे हुए नहीं लगे। उनका फाइनल स्कोर 142.3 रहा।